तमिलनाडु: लाइट गई तो जेनरेटर चलाया, 2 लोगों की धुएं से मौत
तमिलनाडु के उधगमंडलम में बिजली के जेनरेटर से निकले धुंए के कारण कथित रूप से दो लोगों मौत हो गई। गांव में रात भर बिजली नहीं रहने के कारण लोगों ने यह जेनरेटर चलाया था।
उधगमंडलम (तमिलनाडु): तमिलनाडु के उधगमंडलम में बिजली के जेनरेटर से निकले धुंए के कारण कथित रूप से दो लोगों मौत हो गई। गांव में रात भर बिजली नहीं रहने के कारण लोगों ने यह जेनरेटर चलाया था। पुलिस ने शनिवार को यह जानकारी दी। मामले में तीन अन्य को जिले के एक सरकारी अस्पताल में भर्ती कराया गया है।शोलूर उराडी में शुक्रवार की रात एक मंदिर में उत्सव के आयोजन के दौरान बिजली नहीं रहने से ये पांचों लोग जेनरेटर चलाने गए थे और जेनरेटर वाले कमरे में ही दरवाजा बंद कर सो गए थे।कुछ ग्रामीणों ने शनिवार सुबह उन्हें बेहोशी की हालत में देखा और उन्हें सरकारी अस्पताल ले गए। उन्होंने बताया कि दो लोगों को मृत घोषित कर दिया गया जबकि अन्य का इलाज चल रहा है।